Document ID: 32007R1564

ΚΑΝΟΝΙΣΜΌΣ (ΕΚ) αριθ. 1564/2007 ΤΗΣ ΕΠΙΤΡΟΠΉΣ
της 21ης Δεκεμβρίου 2007
για την τροποποίηση του κανονισμού (ΕΚ) αριθ. 979/2007 σχετικά με το άνοιγμα και τον τρόπο διαχείρισης μιας εισαγωγικής δασμολογικής ποσόστωσης για χοιρινό κρέας καταγωγής Καναδά
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2759/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του χοιρείου κρέατος (1), και ιδίως το άρθρο 11 παράγραφος 1,
Εκτιμώντας τα ακόλουθα:
(1)
Το άρθρο 4 παράγραφος 1 του κανονισμού (ΕΚ) αριθ. 979/2007 της Επιτροπής (2) προβλέπει ότι, όταν υποβάλουν την πρώτη αίτηση για μια συγκεκριμένη υποπερίοδο δασμολογικής ποσόστωσης, οι αιτούντες πρέπει να αποδείξουν ότι κατά τη διάρκεια κάθε μιας από τις περιόδους που προβλέπονται από αυτό το άρθρο εισήγαγαν ή εξήγαγαν τουλάχιστον 50 τόνους από τα προϊόντα που προβλέπονται από το άρθρο 1 του κανονισμού (ΕΟΚ) αριθ. 2759/75.
(2)
Η βεβαίωση σχετικά με την προηγούμενη εμπειρία πρέπει να κατατίθεται μαζί με την πρώτη αίτηση για την ετήσια περίοδο ποσόστωσης. Η πρώτη αίτηση μπορεί να κατατεθεί για οποιαδήποτε από τις τέσσερις υποπεριόδους του έτους ποσόστωσης και, εάν ο ενδιαφερόμενος καταθέτει αίτηση για περισσότερες υποπεριόδους, η βεβαίωση κατατίθεται άπαξ.
(3)
Ο κανονισμός (ΕΚ) αριθ. 979/2007 θα πρέπει να τροποποιηθεί αναλόγως.
(4)
Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης χοιρινού κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 4 του κανονισμού (ΕΚ) αριθ. 979/2007, η παράγραφος 1 αντικαθίσταται από το ακόλουθο κείμενο:
«1. Κατ’ εφαρμογή του άρθρου 5 του κανονισμού (ΕΚ) αριθ. 1301/2006 οι αιτούντες πιστοποιητικό εισαγωγής θα πρέπει, όταν υποβάλλουν την πρώτη αίτησή τους για κάποια ετήσια περίοδο ποσόστωσης, να προσκομίζουν και βεβαίωση ότι εισήγαγαν ή εξήγαγαν κατά τη διάρκεια κάθε μιας από τις δύο περιόδους που αναφέρονται σε αυτό το άρθρο τουλάχιστον 50 τόνους προϊόντων από τα αναφερόμενα στο άρθρο 1 του κανονισμού (ΕΟΚ) αριθ. 2759/75.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 21 Δεκεμβρίου 2007.

Labels: 3
17
18